CELEX: 62015TN0163
Language: et
Date: 2015-04-02 00:00:00
Title: Kohtuasi T-163/15: 2. aprillil 2015 esitatud hagi – Delta Group agroalimentare versus komisjon

1.6.2015   
            
            
               ET
            
            
               Euroopa Liidu Teataja
            
            
               C 178/22
            
         2. aprillil 2015 esitatud hagi – Delta Group agroalimentare versus komisjon
   (Kohtuasi T-163/15)
   (2015/C 178/22)
   Kohtumenetluse keel: itaalia
   
      Pooled
   
   
      Hageja: Delta Group agroalimentare Srl (Porto Viro, Itaalia) (esindaja: advokaat V. Migliorini)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               Tunnistada kehtetuks ja igal juhul tühistada Euroopa komisjoni 09. veebruari 2015. aasta kiri viitenumbriga Ares (2015) 528512, mille on allkirjastanud põllumajanduse ja maaelu peadirektoraadi peadirektor Jerzy Plewa, mis on adresseeritud hageja esindajale Hr Scabinile ja saadud kätte samal kuupäeval, ning millega jäetakse rahuldamata hageja 13. jaanuari 2015. aasta palve võtta meede määruse (EL) nr 1308/2013 artikli 219 lõike 1 või artikli 221 alusel, ja eelkõige meede, millega määratakse kindlaks eksporditoetus linnuliha sektoris määruse (EL) nr 1308/2013 artikli 196 alusel;
            
         
               —
            
            
               Mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Ilmne hindamisviga ning Euroopa Parlamendi ja nõukogu 17. detsembri 2013. aasta määruse (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, lk 671), artikli 219 lõike ja artikli 221 rikkumine.
               
                           —
                        
                        
                           Hageja väidab, et komisjoni kinnituse, mille kohaselt kaubandusstatistika 2014. aasta 11 esimese kuu kohta näitab 5 %list ekspordi kasvu võrreldes 2013. aasta sama perioodiga, lükkab ümber põllumajandusturgude ühise korralduse komitee 22. jaanuari 2015. aasta aruande leheküljel 19 toodud parempoolne tabel, millest selgub, et 2013. aasta 11 esimesel kuul eksportis liit linnuliha 1  93 6 0 00  000 euro eest, 2014. aasta 11 esimese kuu jooksul aga vaid 1  88 6 8 38  000 euro eest, mis tähendab seega 2,5 %list vähenemist mitte aga 5 %list tõusu, ning et komisjon hindas valesti ka hindu, määratledes need „stabiilsetena”, kuigi need tegelikult langesid oluliselt – 8 % –, nagu võib näha aruande leheküljelt 9, tehes sellega ilmse hindamisvea ja rikkudes määruse (EL) nr 1308/2013 artikli 219 lõiget 1 ja artiklit 221.
                        
                     
         
               2.
            
            
               Oluliste menetlusnormide rikkumine, sh eelkõige määruse (EL) nr 182/2011 artikli 5 rikkumine.
               
                           —
                        
                        
                           Hageja väidab, et komisjoni otsus jätta rahuldamata taotlus võtta määruse (EL) nr 1308/2013 artiklis 221 nimetatud meede on vastu võetud ilma põllumajandusturgude ühise korralduse komitee eelneva arvamuseta ja seega rikkudes määruse (EL) nr 182/2011 artiklis 5 toodud olulisi menetlusnorme, mida kohaldatakse määruse nr (EL) 1308/2013 artiklis 229 – millele viitab omakorda sama määruse artikkel 221 – antud viite alusel.